Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 359/11/3304	Nové Mesto nad Váhom, 8.10.2012
EEČ : 2-24-88-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov s poukazom na § 138 písm b) Trestného zákona

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno d (§ 9 odsek 1 písmeno b) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
že ako otec XXXXX, nar. XXXXX a XXXXX, nar. XXXXX, obaja bytom XXXXX si úmyselne v Novom Meste nad Váhom v období od 01.12.2008 doposiaľ riadne neplní svoju vyživovaciu povinnosť vyplývajúcu mu z ustanovení Zákona o rodine a deklarovanú XXXXX súdu v Novom Meste nad Váhom pod č.k. 5P/967/2008 zo dňa 02.08.2010, právoplatným dňa 02.09.2010, ktorým súd zaviazal XXXXX platiť výživné na XXXXX sumou vo výške 24,50 Eur mesačne s účinnosťou od 01.12.2008 do 30.06.2009, ktoré je povinný poukazovať vždy do 15-teho dňa v mesiaci vopred k rukám XXXXX, pričom nedoplatok na zročnom výživnom za obdobie od 01.01.2008 do 30.06.2009 vo výške 171,50 Eur je povinný splácať v mesačných splátkach vo výške 30 Eur spolu s bežným výživným do zaplatenia k rukám XXXXX pod stratou výhody splátok, XXXXX súd ďalej zaviazal platiť výživné na syna XXXXX sumou vo výške 24,50 Eur mesačne s účinnosťou od 01.12.2008 do 30.06.2009, sumou vo výške 25,36 Eur za obdobie od 01.07.2009 do 30.06.2010 a sumou vo výške 25,38 Eur od 01.07.2010, ktoré je povinný poukazovať vždy do 15-teho dňa v mesiaci vopred k rukám matky XXXXX, pričom nedoplatok na zročnom výživnom za obdobie od 01.12.2008 do 31.08.2010 vo výške 526,58 Eur ho súd zaviazal splácať v mesačných splátkach vo výške 30 Eur spolu s bežným výživným do zaplatenia k rukám matky pod stratou výhody splátok, ktoré výživné si však otec vôbec neplní, čím mu takto vznikol dlh na výživnom na dcéru XXXXX vo výške 171,50 Eur a na syna XXXXX vo výške 780,38 Eur, pričom XXXXX v predmetnom období bol živnostníkom, nepoberal dávky a príspevky v hmotnej núdzi a nebol evidovaný ako uchádzač o zamestnanie
lebo je trestné stíhanie neprípustné podľa § 9 odsek 1 písmeno b
Odôvodnenie:
Uznesením vyšetrovateľa PZ Okresného riaditeľstva PZ Nové Mesto nad Váhom, Odboru kriminálnej polície, Oddelenia všeobecnej kriminality Nové Mesto nad Váhom, pod ČVS: ORP-165/OVK-NM-2011 zo dňa 05.05.2011 bolo začaté trestné stíhanie podľa § 199 ods. 1  Trestného poriadku pre prečin zanedbania povinnej výživy  podľa § 207 ods.1, ods. 3 písm. b) Trestného zákona s poukazom na § 138 písm. b) Trestného zákona. 

      Uznesením vyšetrovateľa PZ Okresného riaditeľstva PZ Nové Mesto nad Váhom, Odboru kriminálnej polície, Oddelenia všeobecnej kriminality Nové Mesto nad Váhom, pod ČVS: ORP-165/OVK-NM-2011 zo dňa 15.06.2011 bolo XXXXX, nar. XXXXX v Trenčíne, vznesené obvinenie podľa § 206 ods. 1  Trestného poriadku pre prečin zanedbania povinnej výživy  podľa § 207 ods.1, ods. 3 písm. b) Trestného zákona s poukazom na § 138 písm. b) Trestného zákona, na tom skutkovom základe ako je uvedené vo výrokovej časti tohto rozhodnutia. 

     Dňa 05.10.2012 bol na tunajšiu prokuratúru doručený v zmysle ustanovenia § 209 ods. 1 Trestného poriadku vyšetrovací spis ČVS: ORP-165/OVK-NM-2011 spolu s odôvodneným návrh policajta na zastavanie trestného stíhania podľa § 215 ods. 1 písm. d) Trestného poriadku s poukazom na § 9 písm. d) Trestného poriadku. 

       Preštudovaním spisového materiálu som zistil, že obvinený XXXXX, nar. XXXXX v Trenčíne, zomrel dňa 14.semtembra 2012 v Dolnom Srní, o čom je vo vyšetrovacom spise dôkaz v podobe originálu úmrtného listu vydaného Matričným úradom Dolné Sŕnie zo dňa 21.septembra 2012. 

Podľa § 215 ods. 2 písm. d) Trestného poriadku prokurátor zastaví trestné stíhanie, ak a je trestné stíhanie neprípustné podľa § 9 Trestného poriadku.

Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať proti tomu, kto zomrel alebo bol vyhlásený za mŕtveho.
Nakoľko z vykonaného dokazovania vyplýva, že obvinený XXXXX, nar. XXXXX v Trenčíne, zomrel dňa 14.09.2012 v dolnom Srní, čoho dôkazom je úmrtný list zaevidovaný do vyšetrovacieho spisu, nie je trestné stíhanie proti nemu prípustné a musí byť zastavené. 

Vzhľadom na uvedené bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor